Norsk Redaktørforening

Styremøte 2012-09-21 Palma

NEØ/AJ

**Sak 2012-34 – Regnskapsrapport per 31. august 2012**

Vedlagt følger oppstilling for driftsregnskap og balanse per 31. august. Grunnet periodisering av så vel inntekter som utgifter, samt enkelte andre særlige forhold, nødvendiggjør enkelte av postene nærmere forklaringer. I det følgende går vi gjennom regnskapsrapporten post for post.

**Inntekter**

Inntektsført NR-kontingent ved utløpet av april tilsvarer 771 årskontingenter, hvilket er betydelig høyere enn budsjettet, som opererer med 733 årskontingenter a kr 9.500. Sekretariatet er litt i tvil om tallet er reelt, men vil gå nøyere gjennom dette.

De to neste inntektspostene er forutsigbare og stabile. Selv om «Adm. Vederlag», som er vederlaget NR får for administrasjon av de kollektive vederlagsmidler som innkreves av Kopinor og Norwaco, viser en betydelig mindreinntekt, så er det per i dag ingen grunn til å tro at budsjettmålet ikke skal nås på denne posten. Det samme gjelder posten «Refusjon OR», som er Oslo Redaktørforenings avtalte betaling for sekretariatstjenester fra NR-sekretariatet. Når denne posten viser null i inntekt, så er det rett og slett fordi vi er litt forsinket med innkrevingen fra OR.

På posten Prosjektmidler/PFF har vi nå fått inn 1.450.000 av det totale budsjettmålet på 1.870.000 kroner. Inntektene så langt inkluderer blant annet all «ekstern» finansiering av Mediearkivet beregnet inn i 2012 (totalt 600.000 kroner), samt to tredeler av bidraget fra NRs vederlagsfond til etikkarbeidet i NP (600.000 av totalt 900.000). Målt mot årsbudsjettet skal det altså ytterligere 420.000 kroner inn på denne kontoen. 300.000 av disse vil komme fra NRs vederlagsfond. De resterende 120.000 er midler som er innvilget, men ikke utbetalt fra NRs vederlagsfond. 70.000 av disse gjelder NR Kompetanse. De resterende 50.000 gjelder den arbeidsmiljøundersøkelsen som vi sa nei til å være med på. Vi har samtidig gjennomført en undersøkelse om trusler (koordinert med NJs arbeidsmiljøundersøkelse), og beløpet på rundt 15.000 kroner vil kunne dekkes av disse midlene. Dersom de resterende 35.000 kronene skal utløses, så må det nok søkes om omdisponering.

Posten møteinntekter gjelder våre to ”stormøter”; vårmøtet og høstmøtet, samt kompetansekursene. Prinsippet for disse arrangementene er at de skal gå «i null», slik at inntektspostene alltid må sees opp mot utgiftspostene knyttet til de samme arrangementene. Så langt er det ingenting som tyder på at ikke målet om omtrentlig sammenfall mellom inntekter og utgifter skal nås. Oppslutningen om NR Kompetanse-kursene har i sum vært som forventet, selv om vi så langt ikke har fakturert deltakerne. Inntektene fra NR Kompetanse vil samlet for året trolig komme opp i rundt 120.000. Inntektene fra vårmøtet er på brutto kr 513.000. Rundt 330.000 kroner av dette er imidlertid ren viderefakturering for Nordiske Mediedager. Møtet går i balanse.

**Utgifter**

Utgiftene er fordelt på tre kapitler; møte- og prosjektkostnader, personalkostnader og driftskostnader.

Prosjektkostnadene ligger ca 100.000 over budsjett. Det skyldes primært at vi har valgt å utbetale regionkontingentene i en sum, og ikke periodisere disse. Dette vil altså jevne seg ut i neste regnskapsperiode. I tillegg har vi allerede ved annet tertial i praksis brukt opp posten for «Tiltak i handlingsplanen». På den annen side «mangler» det en utbetaling til Nordiske Mediedager på rundt kr 330.000.

For øvrig tar vi møte- og prosjektkostnadene post for post:

Pensjonistkontingenter utgjør kr 300 kroner per pensjonistmedlem og utbetales samlet til Seniorforeningene, normalt mot slutten av året.

NJ felleskasser gjelder innbetalinger til Arbeidsledighetskassen og Gravferdskassen, som NJ eier og drifter sammen med NJ. De siste årene har det ikke vært overført midler til Arbeidsledighets-kassen, fordi kassen har hatt betydelige midler «på bok». Styrene i NJ og NR har vedtatt at det heller ikke i år skal overføres midler. Budsjettposten på kr 16.000 gjelder overføring av midlertid til Gravferdskassen – tilsvarende kr 20 per medlem. Denne utbetales mot slutten av året.

Tiltak i handlingsplanen har fått inkludert i seg en regning på kr 127.500 fra adv.firmaet Schjødt, en regning som egentlig hører hjemme under posten «Prosjekter og utredninger». Samtidig er er det et par fakturaer knyttet til digitalisering av Redaktørhåndboken og utvikling av hjemmesidene og redaksjonslederbasen som er ført på posten for kontorkostnader. De utgiftene som reelt hører hjemme her er ca kr 50.000 er knyttet til Jens Barlands arbeid for tekstreklameutvalget, samt de eksterne utgiftene til Nasjonal redaksjonell årsrapport, tilsvarende rundt 120.000 kroner.

Kostnadene til vårmøtet er, som nevnt under inntektskapittelet, hårfint lavere enn inntektene.

Kostnader andre møter omfatter i utgangspunktet alle andre møter enn vårmøtet, høstmøtet og regionledersamlingen. Så langt er de største faktureringene på denne posten knyttet til velkomstseminaret, medierettsseminaret, NR Kompetanse (men her kommer det altså inntekter som motpost) og utgifter i forbindelse med NRs styremøter.

Honorar uten trekk gjelder utbetalinger til Trine Østlyngen på 475.000 kroner. Hun utfører som kjent prosjektarbeid tilsvarende halv stilling for NR i 2012, som erstatning for tapt arbeidskraft ved at generalsekretæren i stor grad er engasjert i arbeidet med Mediearkivet. Utbetalingene til Østlyngen er så langt i tråd med budsjettet, men vil i løpet av mai og juni overskride halvårsperiodiseringen. Dette er bevisst fra sekretariatets side, fordi det er større behov for å bruke Østlyngen i vårhalvåret enn i høsthalvåret, noe som ikke minst skyldes arbeidet med Nasjonal redaksjonell årsrapport. Sekretariatet mener imidlertid at det skal være mulig å holde utgiftene på denne posten innenfor budsjettrammen.

Diverse kostnader er tilfeldige kostnader, som ikke er forhåndsdefinert, mens utgiftene til Pressekort er som forventet.

Prosjekter og utredninger gjelder ulike tiltak utenom handlingsplanen. De 50.000 kronene som er utgiftsført her så langt i år gjelder en utbetaling til innkjøp av Norsk Pressehistorie til folkebibliotekene, i tråd med styrets vedtak i sak 2012-08. I tillegg kommer advokathonorarer knyttet til rettslige spørsmål i forbindelse med 22. julirettssaken. Som nevnt under omtalen av posten «Tiltak i handlingsplanen» skal ytterligere en advokatregning på kr 127.500 føres på «Prosjekter og utredninger». Det innebærer at budsjettposten allerede er overskredet, noe som altså først og fremst skyldes de noe upåregnelige utgiftene knyttet til 22. juli-saken.

Lønnskostnadene er i sum 34.000 kroner høyere enn budsjettert. Da hører det med at posten for refunderte administrasjonskostnader også inkluderer refusjon av kr 200.000 i lønn for generalsekretæren, fra Pressens Faglitteraturfond. Disse er ikke inntektsført ennå.

Driftskostnadene er i store trekk i samsvar med budsjett, eller de viser et mindre forbruk enn budsjettert.

Kontorkostnadene viser et betydelig underforbruk, målt mot budsjett, men dette er utgifter som varierer over tid. Vi har strengt tatt ingen god forklaring på hvorfor vi har et så vidt betydelig overforbruk på posten aviser og faglitteratur, men det er nok en viss «dobbeltabonnering», som følge av at sekretariatet forsøker å følge med på hva som skjer i blant annet brett-verdenen. Samtidig har nok innkjøpet av faglitteratur økt noe.

De øvrige postene under kapittelet «Driftskostnader» er enten i tråd med, eller viser i underforbruk, sett opp mot periodisert budsjett.

\*\*\*

Resultatet ved utgangen av august er et overskudd på 184.000 kroner. Sekretariatet er langt fra overbevist om årsresultatet vil bli i samme størrelsesorden. Inntektssiden ser imidlertid uansett ut til å gå bedre enn forventet. På utgiftssiden er det fortsatt i hovedsak de ikke-budsjettert utgiftene knyttet til advokatbistand i forbindelse med 22. juli-sakene som det ikke er tatt høyde for. Dermed er det heller ingen grunn til uro for årsresultatet.

Forslag til vedtak:

Regnskapsrapporten per 31. august 2012 tas til orientering.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Norsk Redaktørforening** | | | | | |  | |  | |  | |  |  | | |
|  |  |  |  | |  |  | |  | |  | |  |  | | |
|  |  |  |  | |  | **Virkelig** | | **Budsjett** | | **Avvik** | | **Budsjett** | **Fjorår** | | |
| **INNTEKTER** | |  |  | |  | **31.08.12** | | **31.08.12** | | **31.08.12** | | **2012** | **31.08.11** | | |
|  |  |  |  | |  |  | |  | |  | |  |  | | |
| *Kontingenter* | |  |  | |  | 4 791 194 | | 4 643 333 | | 147 861 | | 6 965 000 | 4 450 320 | | |
| *Adm vederlag* | |  |  | |  | 19 206 | | 120 000 | | -100 794 | | 180 000 | 36 082 | | |
| *Refusjon OR* | |  |  | |  | 115 000 | | 143 333 | | -28 333 | | 215 000 | 85 417 | | |
| *Prosjektmidler / PFF* | | |  | |  | 1 450 000 | | 1 246 667 | | 203 333 | | 1 870 000 | 620 000 | | |
| *Møteinntekter* | |  |  | |  | 513 950 | | 566 667 | | -52 717 | | 850 000 | 338 389 | | |
| *Andre inntekter* | | |  | |  | 1 423 | | 6 667 | | -5 244 | | 10 000 | 4 589 | | |
| *Gevinst avg.anl.midler* | | |  | |  | 0 | | 0 | | 0 | | 0 | 0 | | |
| **SUM INNTEKTER** | | |  | |  | **6 890 773** | | **6 726 667** | | **164 106** | | **10 090 000** | **5 534 797** | | |
|  |  |  |  | |  |  | |  | |  | |  |  | | |
| *Kontingent NP* | | |  | |  | 982 000 | | 982 000 | | 0 | | 1 473 000 | 953 331 | | |
| *Regionkontingenter* | | | | | | 1 143 000 | | 740 000 | | 403 000 | | 1 110 000 | 761 000 | | |
| *Pensjonistkontingenter* | | |  | |  | 0 | | 20 000 | | -20 000 | | 30 000 | 0 | | |
| *NJ felleskasser* | | |  | |  | 0 | | 10 667 | | -10 667 | | 16 000 | 0 | | |
| *Tiltak i handlingsplanen* | | |  | |  | 294 157 | | 200 000 | | 94 157 | | 300 000 | 580 | | |
| *Kostnader vårmøte* | | |  | |  | 167 993 | | 300 000 | | -132 007 | | 450 000 | 433 133 | | |
| *Kostnader høstmøte* | | |  | |  | 0 | | 166 667 | | -166 667 | | 250 000 | 0 | | |
| *Kostnader andre møter* | | |  | |  | 203 181 | | 233 333 | | -30 152 | | 350 000 | 124 442 | | |
| *Honorar u/trekk* | | |  | |  | 475 313 | | 466 667 | | 8 646 | | 700 000 | 1 313 | | |
| *Diverse kostnader* | | |  | |  | 0 | | 6 667 | | -6 667 | | 10 000 | 0 | | |
| *Pressekort* | |  |  | |  | 6 746 | | 10 000 | | -3 254 | | 15 000 | 7 208 | | |
| *Prosjekter og utredninger* | | |  | |  | 98 420 | | 133 333 | | -34 913 | | 200 000 | 30 663 | | |
| **Sum prosjektkostnader** | | |  | |  | **3 370 810** | | **3 269 333** | | **101 477** | | **4 904 000** | **2 311 670** | | |
|  |  |  |  | |  |  | |  | |  | |  |  | | |
| *Lønnskostnader* | | |  | |  | 1 579 008 | | 1 690 000 | | -110 992 | | 2 535 000 | 1 552 464 | | |
| *Andre lønnskostnader* | | |  | |  | 621 732 | | 600 000 | | 21 732 | | 900 000 | 609 469 | | |
| *Andre personalkostnader* | | |  | |  | 38 740 | | 53 333 | | -14 593 | | 80 000 | 43 122 | | |
| *Refunderte administrasjonskostnader* | | | | | | -200 640 | | -338 667 | | 138 027 | | -508 000 | -196 140 | | |
| **Sum personalkostnader** | | |  | |  | **2 038 840** | | **2 004 667** | | **34 173** | | **3 007 000** | **2 008 915** | | |
| *Avskrivninger* | |  |  | |  | 146 359 | | 133 333 | | 13 026 | | 200 000 | 114 552 | | |
| *Kostnader lokaler* | | |  | |  | 409 635 | | 440 000 | | -30 365 | | 660 000 | 425 394 | | |
| *Inventar / vedlikehold* | | |  | |  | 19 669 | | 33 333 | | -13 664 | | 50 000 | 19 606 | | |
| *Fremmede tjenester* | | |  | |  | 127 908 | | 160 000 | | -32 092 | | 240 000 | 124 552 | | |
| *Kontorkostnader* | | |  | |  | 180 932 | | 226 667 | | -45 735 | | 340 000 | 243 462 | | |
| *Aviser og fagliteratur* | | |  | |  | 72 415 | | 46 667 | | 25 748 | | 70 000 | 41 327 | | |
| *Telekostnader* | | |  | |  | 53 566 | | 70 000 | | -16 434 | | 105 000 | 47 155 | | |
| *Porto* | |  |  | |  | 10 892 | | 20 000 | | -9 108 | | 30 000 | 27 339 | | |
| *Bilkostnader* | |  |  | |  | 63 718 | | 66 667 | | -2 949 | | 100 000 | 85 118 | | |
| *Reisekostnader* | | |  | |  | 149 431 | | 150 000 | | -569 | | 225 000 | 69 367 | | |
| *Kurskostnader* | | |  | |  | 26 191 | | 33 333 | | -7 142 | | 50 000 | 34 827 | | |
| *Gaver og kontingenter* | | |  | |  | 36 042 | | 33 333 | | 2 709 | | 50 000 | 40 826 | | |
| *Forsikring* | |  |  | |  | 3 216 | | 0 | | 3 216 | | 0 | 0 | | |
| *Bankkostnader* | | |  | |  | 2 842 | | 2 000 | | 842 | | 3 000 | 2 291 | | |
| *Tap og lignende* | | |  | |  | 0 | | 26 667 | | -26 667 | | 40 000 | 0 | | |
| **Sum driftskostnader** | | |  | |  | **1 302 816** | | **1 442 000** | | **-139 184** | | **2 163 000** | **1 275 816** | | |
|  |  |  |  | |  |  | |  | |  | |  |  | | |
| **SUM KOSTNADER** | | |  | |  | **6 712 466** | | **6 716 000** | | **-3 534** | | **10 074 000** | **5 596 401** | | |
| *Renteinntekter* | | |  | |  | 8 205 | | 33 333 | | -25 128 | | 50 000 | 7 896 | | |
| *Finanskostnader* | | |  | |  | 1 731 | | 667 | | 1 064 | | 1 000 | 191 | | |
| **RESULTAT** | |  |  | |  | **184 781** | | **43 333** | | **141 448** | | **65 000** | **-53 899** | | |
|  | |  |  | |  |  | |  | |  | |  |  | | |
|  |  |  |  | |  |  | |  | |  | |  |  | | |
| **Norsk Redaktørforening til balanse 2009 - 2012** | | | | | | | | | | | | | | |
|  | | | |  | | |  | |  | |  | | |  |
| **BALANSE** | | | | **31.8.12** | | | **2011** | | **2010** | | **2009** | | |  |

|  |  |  |  |  |
| --- | --- | --- | --- | --- |
| **Eiendeler** |  |  |  |  |
| **Anleggsmiddel** |  |  |  |  |
| Kunst | 12 500 | 12 500 | 12 500 | 12 500 |
| Datautstyr | 43 769 | 51 410 | 58 820 | 41 763 |
| Webutvikling | 121 051 | 109 617 | 0 | 0 |
| Bil | 316 372 | 415 108 | 563 208 | 419 200 |
| **Sum anleggsmiddel** | **493 692** | **588 635** | **634 528** | **473 463** |
|  |  |  |  |  |
| **Omløpsmiddel** |  |  |  |  |
| Kundefordringer | 268 230 | 32 624 | 8 171 | 42 852 |
| Andre fordringer/forskudd | 20 902 | 47 011 | 168 400 | 16 622 |
| Forskuddsbetalte kostn. | 97 744 | 91 246 | 246 042 | 111 932 |
| Mellomregning PS | 107 250 | 107 250 | 6 750 | 6 750 |
| Særvilkår / verdipapirer | 2 988 736 | 2 988 736 | 2 923 717 | 2 867 587 |
| Depositumskonto | 537 848 | 537 848 | 496 200 | 496 200 |
| Kasse/ bank | 3 689 643 | 1 273 858 | 1 530 251 | 1 753 951 |
| **Sum omløpsmiddel** | **7 710 353** | **5 078 573** | **5 379 531** | **5 295 894** |
|  |  |  |  |  |
| **Sum eiendeler** | **8 204 045** | **5 667 208** | **6 014 059** | **5 769 357** |
|  |  |  |  |  |
| **Gjeld / Egenkapital** |  |  |  |  |
|  |  |  |  |  |
| Egenkapital 01.01 | 4 733 873 | 4 832 900 | 4 899 793 | 4 765 844 |
| Årets resultat | 184 781 | -99 027 | -66 893 | -66 051 |
| Norsk Pressehistorieavsetn. | 0 | 0 | 0 | 200 000 |
| **Egenkapital** | **4 918 654** | **4 733 873** | **4 832 900** | **4 899 793** |
|  |  |  |  |  |
|  |  |  |  |  |
| Langsiktig gjeld | 20 824 | 20 824 | 0 | 0 |
| Leverandørgjeld | 57 967 | 206 182 | 396 008 | 75 543 |
| Kortsiktig gjeld | 34 300 | 85 703 | 101 620 | 94 508 |
| Mellomregning OR | 39 175 | 40 401 | 88 489 | 46 256 |
| Mellomregning Kopivederlag | 249 873 | 4 727 | 15 098 | 86 652 |
| Skyldig skattetrekk | 197 109 | 57 623 | 173 974 | 148 402 |
| Offentlige avgifter | 89 020 | 96 403 | 144 966 | 143 702 |
| Avsatte feriepenger | 176 056 | 271 470 | 261 003 | 254 893 |
| Periodiserte inntekter | 2 421 066 | 0 | 0 | 0 |
| **Sum gjeld** | **3 285 390** | **783 334** | **1 181 158** | **849 956** |
|  |  |  |  |  |
| **Sum gjeld og egenkapital** | **8 204 045** | **5 517 208** | **6 014 059** | **5 749 750** |
|  |  |  |  |  |